Ur respont evit Dominiko da gentañ.  Talvoudegezh ar renkamant a zo just a-walc'h ne vez ket graet hervez disoc'hoù ar BAK hepken, met ivez hervez barregezh al lise da gas al liseidi betek penn, hag en ur kemer kont eus o endro sokial...  Displeget eo gant ar gazetenn an doare en deus bet da labourat, ha talvoudegezh an disoc'hoù amañ :  http://www.lefigaro.fr/actualite-france/2010/04/13/01016-20100413ARTFIG00472-palmares-des-lycees-2010-la-methodologie-du-figaro-.php    Tro Greg eo bremañ.  N'eo ket me a lako gaou war ar pezh a lavar, met disoc'h an  enklask-se a raio avat. Ne vez ket priziet an disoc'h hepken, met barregezh ar skol da gas an dud davet an disoc'hoù. Sellit mat ar renkamant, n'eus lise brudet bras ebet (tout ar re "élitiste"), peogwir e vez graet an dibab eus al liseidi ganto. Dre-se ez vez diskouezet splann barregezh al Lise Diwan da gas al labour a vez goulennet gantañ, hag en un doare reizh.  Ouzhpennañ a rafen un draig all, n'eo bet priziet nemet an disoc'hoù, ha me gav din e vez degaset kalzig traoù all gant al Lise Diwan d'al  liseidi (emrenerezh, digeriñ ar spered, gouzout kaozeal, eskemm ha selaou...) ha ne vezont ket graet ken mat e lec'h all (pe ket er memes mod) d'am soñj.  Dipitus-tre eo ho emzalc'h a gavan. N'eus bet den oc'h enebiñ ouzoc'h ha c'hwi da vont kuit en un doare trumm o rebech d'an dud bezañ strizh o spered. Dedennet-tre e vefen bet er c'hontrol gant un eskemm hag a zisplegfe mennozh pep hini. Prest e oa an dud evit kozh. Na pegen frouezhus en defe gellet bezañ.    Ken ar c 'hentañ